**BANDO**

**SOBRE MEDIDAS PREVENTIVAS CONTRA OS INCENDIOS FORESTAIS**

**O ALCALDE-PRESIDENTE DO CONCELLO DO PEREIRO DE AGUIAR.**

**FAI SABER:**

Que segundo a normativa vixente, tanto as ordenanzas municipais como as leis de ámbito autonómico, **É OBRIGA** de tódolos cidadáns o **MANTER LIMPAS** de lixo, entullos e maleza as parcelas da súa propiedade que se encontren dentro da delimitación de Solo de Núcleo Rural ou estean próximas a urbanizacións, edificacións illadas ou instalacións.

Así mesmo, os propietarios dos terreos que se encontren dentro das faixas secundarias de protección, e dicir, faixa perimetral o solo urbano, de núcleo rural e urbanizable delimitado, así como ao redor de edificacións, vivendas illadas e urbanizacións, depósitos de lixo , parques e instalacións industriais, deberán manter as parcelas **LIBRE DE MALEZA e RAREAR e PODAR O ARBOLADO,** para que estean suficientemente separados entre si, nunha franxa perimetral de 50 metros.

Nesa mesma faixa de protección, non poderá haber especies que favorezan a propagación do lume como **PIÑEIROS, EUCALIPTOS, ACACIAS, TOXOS, XESTAS, SILVAS…..**

Os danos que se poidan ocasionar nos bens ou propiedades dos lindeiros no caso de verse afectadas por incendios forestais, **SERÁ RESPONSABILIDADE DOS PROPIETARIOS**. Estes traballos de prevención **deberán realizarse antes do 31 de maio.**

**Normativa de referencia:**

* **Lei 9/2017, do 26 de decembro , de medidas fiscais e administrativas, que modifica algúns artigos da Lei 3/2007, de prevención e defensa contra incendios forestais.**
* **Lei 7/1985, de 2 de abril, Reguladora das bases de réxime local.**
* **Ordenanza municipal reguladora de limpeza de terreos, distancias de plantacións e xestión da biomasa forestal no concello (BOP nº 112, do 19/05/2015).**
* **Lei 3/2007, do 9 abril, de prevención e defensa contra incendios forestais de Galicia (DOG, 17/04/2007), texto consolidado coa aprobación da Lei 7/2012, de montes de Galicia (DOG 23/07/2012).**

Moitas grazas pola súa colaboración.

O Pereiro de Aguiar, 12 de marzo de 2018.

O alcalde.



Eliseo Fernández Gómez